Lenkijos demokratinė draugija

Lenkijos demokratinė draugija (, TDP) – politinė organizacija, kurią 1832 m. Paryžiuje įkūrė 1830–1831 m. sukilimo dalyviai, emigravę iš Kongresinės Lenkijos.M.K. Dziewanowski, The Communist Party of Poland. Second edition. Cambridge, MA: Harvard University Press, 1976; p. 3. 1834 m. jai priklausė apie 800 narių, 1848 m. – ~2100.

Pries organizacijos įkūrimo prisidėjo Adomas Gurovskis, Janas Janovskis, Tadeušas Krepovieckis ir kiti. Organizacijai įtakos turėjo to meto prancūzų utopinis socialistinis mąstymas ir ji pasisakė už piliečių teisę turėti žemės ar kitų gamybos priemonių.

 Istorija 
1832 m. kovo 17 d. Paryžiuje priimtoje pirmojoje programoje (vadinamajame „Mažajame manifeste“) Lenkijos demokratinė draugija deklaravo savo ketinimus vykdyti radikalias socialines reformas.Encyklopedia Powszechna PWN (Universal Encyclopedia PWN). Third Edition. Warsaw: State Publishing House, 1987; pp. 514-515.

Draugiją sudarė nuosaikūs demokratai ir utopiniai socialistai, kurių daugelis paliko organizaciją ir 1835 m. įkūrė „Lenkijos liaudį“ Didžiojoje Britanijoje. 1836 m. gruodžio 4 d. Puatjė mieste, Tadeušui Krepovieckiui pasitraukus iš organizacijos, buvo išleistas dar vienas manifestas, kuriame žadėta panaikinti baudžiavą ir išdalyti žemę valstiečiams, nors likusi jų programa tapo konservatyvesnė.

Nuo 1840 m. draugija ruošėsi padėti organizuoti sukilimą visoje Lenkijoje, tačiau šis planas žlugo, kai buvo suimta daug šalininkų. Įvyko tik 1846 m. Krokuvos sukilimas. 1853 m. draugija skilo, nes Liudvikas Mieroslavskis ir jo šalininkai bandė atkreipti Napoleono III dėmesį į Lenkijos likimą. 1862 m. Lenkijos demokratinė draugija, kuri po skilimo nebeveikė, oficialiai panaikinta. Per savo gyvavimo laikotarpį į draugiją iš viso įstojo apie 4450 narių.

 Lietuviai organizacijoje 
Organizacijai priklausė kai kurie Lietuvos veikėjai, pavyzdžiui, 1830–1831 m. sukilimo dalyvis ir demokratas Jonas Goštautas.
 Išnašos 

Kategorija:Lenkijos organizacijos
Kategorija:Lenkijos Kongreso karalystė
Kategorija:1831 m. sukilimas
Kategorija:Lenkijos istorija 1795-1918 m.
Kategorija:Draugijos